
SC2013-3907/12.02.2013

REFERAT
pentru modificarea art.2 şi art. 4 din Hotărârea nr. 82 din 03.08.2012 privind dreptul proprietarilor de cladiri , blocuri sau hale industriale aflate pe terenuri proprietatea municipiului Timişoara de a cumpara aceste terenuri

Se supune  spre analiză Comisiilor din cadrul Consiliului Local al Municipiului Timişoara, raportul Direcţiei Clădiri, Terenuri şi Dotări Diverse privind modificarea art. 2 la HCLMT nr. 82/03.08.2012.
Având în vedere că prin Art. 2 din HCLMT nr. 82/2012 au fost vizate spre vânzare doar suprafeţele localizate strict sub clădirile menţionate în art. 1 din HCLMT mai sus menţionat urmând conturul acestora, prevedere ce contravine Planului Urbanistic General al municipiului Timişoara aprobat prin HCL nr. 157/2002, prelungit prin HCL nr. 139/2007 şi prin HCL nr. 105/2012, în ceea ce priveşte zonele care nu sunt prevăzute cu posibilitatea ocupării totale a parcelei, deoarece în urma dezmenbrării strict a terenului de sub construcţie ar rezulta o parcelă cu un procent de ocupare al terenului de 100% şi coeficient de utilizare foarte mare.
Mai mult decât atât, dezmembrarea terenurilor de sub construcţiile care nu au acces direct la domeniul public ar însemna instituirea unor sarcini asupra terenurilor rămase proprietatea Municipiului Timişoara, presupunând acordarea de drepturi de servitute de trecere, servitutea picurării streşinii, servitute de vedere etc.

       
Luând în considerare alin.3 al art. 123 din Legea nr. 215/2002 a administraţiei publice locale, în cazul în care Consiliul Local hotărăşte vânzarea unui teren aflat în proprietatea privată a unităţii administrativ-teritoriale pe care sunt ridicate construcţii, constructorii de bună-credinţă sau proprietarii acestora beneficiază de un drept de preempţiune la cumpărarea terenului aferent construcţiilor.
            Prin urmare pentru a se putea proceda la vânzarea terenurilor, acestea trebuie sa faca parte din domeniul  privat al unitatii  administrativ teritoriale, iar vânzarea se va face la preţul pieţei în urma evaluării acestora de către un evaluator ANEVAR, evaluare făcută pe cheltuiala solicitantului.

Totodată, considerăm că trecerea din domeniul public în domeniul privat al municipiului Timişoara nu se poate face pentru terenurile ce sunt considerate ca făcând obiectul domeniului public al municipiului, aşa cum sunt menţionate la punctul III din Anexa la Legea 213/1998 ( ex: drumurile comunale, vicinale, strazile, pietele publice, comerciale, targurile, oboarele si parcurile publice, precum si zonele de agrement etc).

Având în vedere cele de mai sus,

propunem:

emiterea unei hotărâri a Consiliului Local al Municipiului Timişoara prin care să se aprobe  modificarea art. 2 din HCLMT nr. 82/03.08.2012 privind dreptul proprietarilor de cladiri , blocuri sau hale industriale aflate pe terenuri proprietatea municipiului Timişoara de a cumpara aceste terenuri, după cum urmează:

“- aliniatul 1: Suprafeţele de teren vizate de prevederile art. nr. 1 sunt cele identificate în cărţile funciare aferente fiecărei proprietăţi descrise la articolul precedent. Eventualele cheltuieli de dezmembrare sau unificare a acestor terenuri vor fi suportate de cumpărător şi se vor efectua doar pe suprafeţele de teren aferente construcţiilor menţionate la art. nr.1 care se pot disponibiliza de către Primăria Municipiului Timişoara prin Direcţia Clădiri, Terenuri şi Dotări Diverse, fără a afecta proiectele majore ale Primăriei Municipiului Timişoara aflate în desfăşurare sau de perspectivă apropiată, 


- aliniatul 2: Pentru terenurile menţionate la alin. 1 se va obţine Avizul Unic, fapt ce cade în sarcina proprietarului clădirii".

 Art. 4 din HCLMT nr. 82/03.08.2012 va avea următorul cuprins: "Cu aducerea la îndeplinire a prezentei hotărâri se încredinţează Direcţia Clădiri, Terenuri şi Dotări Diverse, Direcţia Dezvoltare şi Direcţia Urbanism din cadrul Primăriei Municipiului Timişoara".

Celelalte articole din HCLMT nr. 82/03.08.2012 rămân neschimbate.

